ΓΡΑΠΤΗ ΕΡΩΤΗΣΗ E-1549/02

υποβολή: Mara Sornosa Martnez (PSE) προς την Επιτροπή

(3 Ιουνίου 2002)

Θέμα: Επιπτώσεις της εκτροπής Χούκαρ-Βιναλοπό στο Φυσικό Πάρκο της Αλμπουφέρα της Βαλένθια

Η Επιτροπή έχει προσφάτως αποφασίσει το κλείσιμο του φακέλου 2000/4266 του σχετικού με την καταγγελία που έγινε από το Συντονιστικό Όργανο για την προστασία του ποταμού Χούκαρ, όσον αφορά τις περιβαλλοντικές επιπτώσεις του σχεδίου για την εκτροπή Χούκαρ-Βιναλοπό. Σε απάντησή της στηνποφαινόμενη (Επιτροπή-3668/01(1)), η Επιτροπή δήλωνε ότι, σύμφωνα με το περιεχόμενο της δήλωσης σχετικά με τις περιβαλλοντικές επιπτώσεις των ισπανικών αρχών, η εκτροπή δεν θα έβλαπτε τον περιβάλλοντα το Πάρκο της Αλμπουφέρα χώρο.

Παρά ταύτα, φαίνεται ότι η Επιτροπή δεν έλαβεπόψη το πρόβλημα της τροποποίησης του από οικολογική άποψη απαραίτητου για το Πάρκο της Αλμπουφέραγρού περιβάλλοντος, η οποία τροποποίηση ούτε καν αναφέρεται στην προαναφερθείσα δήλωση περιβαλλοντικών επιπτώσεων. Όπως αναφέρεται στο από 12ης Απριλίου 2002 έγγραφο που κατέθεσαν οι καταγγέλλοντες, το γεγονός ότι στο πρόγραμμα δεν εξετάζεται το θέμα του από οικολογική άποψη απαραίτητου για το Πάρκο της Αλμπουφέραγρού περιβάλλοντος οφείλεται στο ότι η εκπόνησή του βασίστηκε στο επίσημο έγγραφο της Υδρογραφικής Συνομοσπονδίας του Χούκαρ με τον τίτλο Ανάλυση του συστήματοςδάτινων πόρων του Χούκαρ. Επιπτώσεις της εκτροπής Χούκαρ-Βιναλοπό, όπουπολογίζεται ότι η προβλεπόμενη εξοικονόμησηδάτων θα είναι της τάξεως των 240 Hm3 (εξοικονόμηση που κατανέμεται μεταξύ της εκτροπής Χούκαρ-Βιναλοπό, του καναλιού Χούκαρ-Τούρια και της Ανατολικής Μάντσα).

Τα στοιχεία που δεν λαμβάνειπόψη το εν λόγω έγγραφο είναι ότι:

- η προβλεπόμενη εξοικονόμηση θα προκύψει χάρη στην αλλαγή του τρόπου άρδευσης -αντί της πλημμύρας των οχθών, άρδευση συγκεκριμένων σημείων- οπότε θα εξαφανισθούν οι επιστροφές τωνδάτων και οι επιφανειακές απορροές τις οποίες έχει ανάγκη το Φυσικό Πάρκο.

- η εξοικονόμηση εκτιμάται κατά την στιγμή που ολόκληρη η άρδευση θα έχει εκσυγχρονισθεί, η εκτροπή όμως θα πραγματοποιηθεί προτού ολοκληρωθεί ο εκσυγχρονισμός της άρδευσης.

- η προβλεπόμενη εξοικονόμηση θα πρέπει να συνοδεύεται από απόθεμαδάτων τουλάχιστον 100 Hm3 για το Φυσικό Πάρκο και το απόθεμα αυτό δεν περιέχεται στο σχέδιο εκτροπής.

Ως εκ τούτου, και μολονότι οι ισπανικές αρχές βεβαιώνουν ότι επέλεξαν την ολιγότερο βλαβερή για το περιβάλλον λύση από τις τρεις που είχαν προταθεί,πάρχουν στοιχεία που επιβεβαιώνουν, αφενός, ότι η εκτροπή δεν θα έχει απλώς μικρές επιπτώσεις στις προταθείσες ζώνες LIC και ZEPA και, αφετέρου, ότι εξακολουθεί να αμφισβητείται η πληροφορία της Επιτροπής που αναφέρεται στην απάντησή της Ε-3668/01 ότι δηλ. το σχέδιο αυτό δεν θα επηρεάσει το Πάρκο της Αλμπουφέρα.

Δεν θεωρεί η Επιτροπή ότι, κατόπιν των ανωτέρω και μετά τα νέα στοιχεία που προσεκόμισαν οι καταγγέλλοντες, θα πρέπει να επανεξετασθεί ο φάκελος 2000/4266·

Μπορεί η Επιτροπή να προβεί στην αξιολόγηση που αναφέρεται στην απάντησή της Ε-3668/01 όσον αφορά τα στοιχεία που προσεκόμισε η Εταιρεία Ορνιθολογίας σχετικά με τις επιπτώσεις της εκτροπής στις προστατευόμενες ζώνες και τα προστατευόμενα είδη·

(1) ΕΕ C 172 E της 18.7.2002, σελ. 107.

Κοινή απάντησητου κ. Wallstrm εξ ονόματος της Επιτροπήςστις γραπτές ερωτήσεις E-1549/02 και E-1550/02

(17 Ιουλίου 2002)

Η Επιτροπή εξέτασε την καταγγελία που έχει καταχωρηθεί με τον αριθ. 2000/4266, σχετικά με το έργο εκτροπής Jcar-Vinalop και τις επιπτώσεις του στο περιβάλλον. Για τηνπόθεση αυτή αντηλλάγησαν πληροφορίες με τις ισπανικές αρχές. Στην απάντησή της στην τελευταία γραπτή ερώτηση του Αξιότιμου Μέλους του Κοινοβουλίου Ε-3668/01(1), η Επιτροπή του γνωστοποίησε το πόρισμα της εξέτασης του εν λόγω φακέλου.

Το πόρισμα της εξέτασης τηςπόθεσης αυτής κοινοποιήθηκε επίσης στον καταγγέλλοντα. Αυτός απηύθυνε επιστολή στην Επιτροπή για να εκφράσει την αντίθεσή του στο κλείσιμο του φακέλου. Απέστειλε δε συμπληρωματικά στοιχεία ώστε να αντικρούσει τα επιχειρήματα των ισπανικών αρχών. Σημειώνεται, εν προκειμένω, ότι η Επιτροπή δεν έχει αποφασίσει να κλείσει τον εν λόγω φάκελο και ότι η καταγγελία 2000/4266 παραμένει ανοικτή. Η Επιτροπή εξετάζει τώρα τα νέα στοιχεία που της κοινοποιήθηκαν.

Από την εξέταση του φακέλου προκύπτει ότι το συγκεκριμένο έργο δρομολογήθηκε προτού οι ισπανικές αρχές χαρακτηρίσουν την περιοχή Sierra de Marts — Muela de Corts ως ζώνη ειδικής προστασίας (ΖΕΠ) για τα πτηνά. Επίσης, οι τόποι κοινοτικής σημασίας (ΤΚΣ) προς ενσωμάτωση στο δίκτυο Natura 2000 στους οποίους αναφέρεται το Αξιότιμο Μέλος του Κοινοβουλίου προτάθηκαν από τις ισπανικές αρχές μετά τη δήλωση εκτίμησης των περιβαλλοντικών επιπτώσεων του εν λόγω έργου. Οι ισπανικές αρχές πάντως αναφέρουν ότι ο οικολογικός και φυσικός πλούτος των ζωνών αυτών έχει ληφθείπόψη στη διαδικασία εκτίμησης των περιβαλλοντικών επιπτώσεων στην οποίαποβλήθηκε το συγκεκριμένο έργο.

Οι ισπανικές αρχές επισημαίνουν ότι μετά τις παρατηρήσεις που διατυπώθηκαν κατά τη δημόσια διαβούλευση, το έργοπέστη ορισμένες τροποποιήσεις ώστε να αποφευχθούν οι αρνητικές επιπτώσεις στο περιβάλλον. Οι ισπανικές αρχές μελέτησαν διάφορες εναλλακτικές λύσεις και επέλεξαν εκείνη που θεώρησαν λιγότερο επιβλαβή για το περιβάλλον. Επίσης έλαβαν ορισμένα διορθωτικά μέτρα. Αξίζει να σημειωθεί ότι η λύση πουιοθετήθηκε τελικά προβλέπει ότι στα 67 χιλιόμετρα του έργου εκτροπής, 61 % του αγωγού θα παραχωθούν και ταπόλοιπα 39 % θα περάσουν από σήραγγες.

Όσον αφορά την παροχή της λίμνης του φυσικού πάρκου της Albufera, τοδρολογικό σχέδιο της λεκάνης του Jcar, το οποίο εγκρίθηκε από την ισπανική κυβέρνηση, εγγυάται απόθεμα 100 κυβικών εκατομέτρων (Hm3) ετησίως για τη διασφάλιση τωνδατικών αναγκών της Albufera, όπως επισημαίνεται στη δήλωση περιβαλλοντικών επιπτώσεων.

Η Επιτροπή εξέτασε την έκθεση της ισπανικής ορνιθολογικής εταιρείας που αναφέρει το Αξιότιμο Μέλος του Κοινοβουλίου και στην οποία επισημαίνεται ο ορνιθολογικός πλούτος της εν λόγω ζώνης.

Θα πρέπει να σημειωθεί ότι, στο πλαίσιο της εξέτασης της συγκεκριμένηςπόθεσης, η Επιτροπή μελέτησε όλες τις πληροφορίες που είχε στη διάθεσή της, τα στοιχεία που της διαβίβασαν οι ισπανικές αρχές καθώς και εκείνα που της γνωστοποιήθηκαν από τον καταγγέλλοντα και από το Αξιότιμο Μέλος του Κοινοβουλίου στις γραπτές ερωτήσεις του.

(1) ΕΕ C 172 E της 18.7.2002, σελ. 107.